**Sveiciens Zinību dienā!**

1.septembris – Zinību diena – ir skaists un nozīmīgs brīdis gan lieliem, gan mazajiem!
Šodien mūsu pirmsskolas grupiņās atkal atskan bērnu čalas, atgriežas ikdienas rosība un prieks par jauniem atklājumiem.

Ciemos pie bērniem bija ieradies Rūķis Gudrītis un Nezinīte, kuri palīdzēja atcerēties burtus , ciparus un aicināja visus uz jautrām aktivitātēm.

Ar smaidu un aizrautību uzsākam jauno mācību gadu – laiku, kad mazie pētnieki soli pa solim iepazīst pasauli, mācās draudzēties, uzdod daudz jautājumu un meklē atbildes.

Mīļie bērni, vecāki un kolēģi!
Novēlam visiem zinātkāri, radošumu, pacietību un prieku ik dienas!
Lai šis mācību gads ir piepildīts ar panākumiem, sirsnīgiem mirkļiem un skaistiem piedzīvojumiem!

Lai skanīgi un saulaini iesākas jaunais ceļojums mācību pasaulē!
**Priecīgu Zinību dienu!**